Document ID: /roh_data/filtered/fineweb-2-filterrobots_roh.jsonl.gz/48860

L’EHC Arosa è per l'emprima giada pertutgà da tests da corona positivs. L'entira emprima equipa è en quarantina. Sco il club scriva èn plirs giugaders vegnids testads positiv sin Covid-19. Quels sa chattan il mument en isolaziun – ils auters giugaders èn en quarantina.
La partida cunter l’EHC Basilea dals 27 d'october avevan ils Basilais gia stuì spustar. L'EHC Arosa sto uss dentant er spustar la partida ordaifer da proxima sonda, ils 24 d'october, a Huttwil sco er la partida a chasa cunter il SC Lyss dals 31 d'october.
Il mument èn era ils giugaders da l'EHC Cuira en quarantina.